“Yoshlar kuni” tadbirlari doirasida o‘tkaziladigan “Yangi nafas” yoshlar marafoni munosabati bilan 25-26 iyun kunlari Toshkent shahridagi bir necha ko‘chalar vaqtincha yopiladi. Poytaxt hokimligi xabariga ko‘ra, 25 iyun kuni soat 18:00 dan 26 iyun kuni soat 10:00 gacha: Afrosiyob ko‘chasi – Islom Karimov shohko‘chasi bilan kesishgan chorrahadan Beshyog‘och ko‘chasi bilan kesishgan chorrahagacha; 26 iyun kuni soat 6:30 dan soat 9:00 gacha: Sharof Rashidov shohko‘chasi – Afrosiyob ko‘chasi bilan kesishgan chorrahadan Islom Karimov shohko‘chasi bilan kesishgan chorrahagacha;   Islom Karimov shohko‘chasi – Sharof Rashidov shohko‘chasi bilan kesishgan chorrahadan Afrosiyob ko‘chasi bilan kesishgan chorrahagacha bo‘lgan yo‘l qismi vaqtincha yopiladi. Toshkent shahar hokimligi noqulayliklar uchun uzr so‘ragan.